ભરતી સમયે તો ગુફામાં પણ પાણી રહે છે, માટે તેના ખડક ઉપર બહાર પણ શિવલિંગની સ્થાપના કરવામાં આવી છે, જેથી ભક્તોને ખાલી હાથે પાછા ન ફરવું પડે. મૂળ દયાળ ગામના નિવાસી અને હાલ મહુવાના મહેશભાઈ દોલતરાય મહેતા પરિવાર તરફથી રત્નેશ્વર મહાદેવનો 6 વર્ષ પૂર્વે જીર્ણોદ્ધાર પણ કરવામાં આવ્યો છે. જો કે જે રીતે ટટ્ટુ ઉપર બેસીને અમરનાથ યાત્રા કરવામાં કે તેની તસ્વીરો જોઈને દર્શન કરવામાં સાચી મજા નથી એ જ રીતે અહીં પણ ઉપરથી દર્શન કરવા કરતાં ઓટ સમયે અલૌકિક વાતાવરણ વચ્ચે ગુફામાં પહોંચીને દર્શન કરવામાં રિયલ એડવેન્ચર છે.